Ken "Hitch" Hitchcock St. Louis Bluesin harjoitusleirillä.
**Ken Hitchcock** (s. 17. joulukuuta 1951 Edmonton, Alberta) on kanadalainen jääkiekkovalmentaja ja kykyjenetsijä, joka valmentaa tällä hetkellä NHL-joukkue Edmonton Oilersia. Hän on viimeksi valmentanut NHL-joukkue Dallas Starsia.

Ura
---

Hitchcock aloitti valmentajanuransa vuonna 1984, jolloin hänestä tuli WHL-joukkue Kamloops Blazersin valmentaja. Hän valmensi Blazersiä kuusi kautta, joiden aikana joukkue voitti sarjan mestaruuden kausilla 1985–1986 ja 1989–1990. Jälkimmäisen mestaruuden yhteydessä Hitchcock palkittiin CHL:n parhaana valmentajana.

Vuonna 1990 Hitchcock siirtyi Philadelphia Flyersin apulaisvalmentajaksi. Hän työskenteli kolme vuotta Flyersin organisaatiossa, kunnes siirtyi Dallas Starsin farmiseuran Kalamazoo Wingsin valmentajaksi IHL:ään kaudelle 1993–94. Myöhemmin joukkue sijoitettiin uuteen kaupunkiin ja nimettiin Michigan K-Wingsiksi. Hitchcockille tarjottiin kesken kauden 1995–1996 Dallas Starsin päävalmentajan paikkaa, ja hän hyväyksyi tarjouksen.

### Dallas Starsin valmentajana

Seuraavalla kaudella Stars oli divisioonansa ensimmäinen joukkue, mutta putosi pudotuspelien ensimmäisellä kierroksella. Kaudella 1997–1998 joukkue eteni konferenssin finaaleihin, ja Hitchcock nimettiin yhdeksi NHL:n tähdistöottelun kolmesta valmentajaksi. Hitchcockin neljännellä valmennuskaudella Stars voitti Stanley Cupin.

Stars eteni uudelleen Stanley Cup -finaaliin, muuta hävisi sen New Jersey Devilsille. Kaudella 2000–2001 Stars putosi pudotuspelien toisella kierroksella. Seuraavalla kaudella joukkueen huono tulos ja sisäiset erimielisyydet johtivat Hitchcockin sopimuksen irtisanomiseen.

### Philadelphia Flyersin valmentajana

Hitchcock sai pian uuden pestin päävalmentaja, kun Philadelphia Flyers erotti valmentajansa pudottuaan pudotuspeleistä. Hitchcock toi tarvittua kuria Flyersiin ja kausi 2002–03 oli seuran historian paras. Flyers eteni pudotuspeleihin kaikilla kolmella Hitchcockin valmentamalla kaudella. Lähimpänä Stanley Cup -finaalia joukkue oli kaudella 2003–04, jolloin se hävisi tulevalle Stanley Cup -voittajalle Tampa Bay Lightningille konferenssifinaaleissa otteluin 4–3.

Kausi 2006–2007 alkoi katastrofaalisesti Flyersin saavuttaessa vain yhden voiton kahdeksassa ensimmäisessä ottelussa ja Flyers irtisanoi Hitchcockin sopimuksen.

### Columbus Blue Jacketsin valmentajana

Jo samalla kaudella Columbus Blue Jackets palkkasi Hitchcockin päävalmentajakseen. Ensimmäisessä ottelussaan Blue Jacketsin valmentajana Hitchcock kohtasi Flyersin. Blue Jacket ei selvinnyt pudotuspeleihin kyseisellä kaudella.

Hitchcock valmensi Columbuksen ensimmäisen kerran seuran historian aikana pudotuspeleihin kaudella 2008–2009. Seuraavan kauden alussa, 11. marraskuuta, ottelu Detroit Red Wingsiä vastaan oli Hitchcockin päävalmentajauran 1000. NHL-peli. Hän saavutti rajapyykin 16. valmentajana. Kausi 2009–2010 oli Columbukselle vaikea, ja seura erotti Hitchcockin helmikuun alussa, kun joukkue oli Läntisessä konferenssissa toiseksi viimeisenä.

### St. Louis Bluesin valmentajana

Kaudesta 2011–2012 Hitchcock on valmentanut St. Louis Bluesia. Joukkue ei saavuttanut Hitchcockin johdolla menestystä pudotuspeleissä hyvistä runkosarjasijoituksista huolimatta ennen kautta 2015–2016, kun Hitchcock johdatti Bluesin konferenssifinaaleihin asti, häviten kuitenkin San Jose Sharksille. Seuraava kausi meni kuitenkin heikommin ja Hitchcock erotettiin päävalmentajan tehtävistä 1.2.2017.

### Paluu Dallasiin

Dallas ilmoitti 12.4.2017 palkanneensa Hitchcockin uudeksi valmentajakseen Lindy Ruffin tilalle.

Lähteet
-------

1. 1 2  Ken Hitchcock *Eliteprospects.com*. Viitattu 15.1.2016. (englanniksi)
2. ↑  AP: Kronwall has 2 goals, assist in Red Wings’ rout *Yahoo! Sports*.  11.11.2009. Yahoo! Inc. Viitattu 4.2.2010. (englanniksi)
3. ↑  Hitchcockille kenkää Columbuksesta *Yle Urheilu*.  4.2.2010. Helsinki:  Yleisradio. Viitattu 4.2.2010.
4. ↑  Hitchcock relieved of duties, Yeo becomes head coach *NHL.com*. Viitattu 1.2.2017. en\_US
5. ↑  Hoffrén, Sami: NHL:n laajennusjoukkueen päävalmentaja selvillä *is.fi*.  13.4.2017. Viitattu 13.4.2017.


|  |  |  |
| --- | --- | --- |
| Edeltäjä:**Dan Bylsma** | **Jack Adams Awardin voittaja**2012 | Seuraaja:**Paul MacLean** |

Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Tšekki

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ken Hitchcock